
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 31.08.2026.)
Saskaņā ar anotācijā norādīto informāciju Jēkabpils novada pašvaldība plāno zemes vienību Viestura ielā 44, Jēkabpilī, izmantot publiskai lietošanai paredzētam stāvlaukumam - izstrādājot attiecīgu būvniecības dokumentāciju par būves pamatu demontāžu un veicot stāvlaukuma izbūvi.
Lūdzam skaidrot anotācijā, ja nekustamais īpašums vairs nebūs nepieciešams pašvaldības autonomo funkciju veikšanai, vai tas tiks nodots atpakaļ valsts īpašumā bez atlīdzības kopā ar Jēkabpils novada pašvaldības uzbūvēto stāvlaukumu.


Piedāvātā redakcija
-
	Ņemts vērā
Tiesību akta projekta anotācija papildināta ar informāciju - ja nekustamais īpašums vairs nebūs nepieciešams pašvaldības autonomo funkciju veikšanai, tas tiks nodots atpakaļ valsts īpašumā bez atlīdzības kopā ar pašvaldības uzbūvēto stāvlaukumu.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 31.08.2026.)
Jēkabpils pilsētas dome 2022.gada 24. februārī pieņēma lēmumu Nr.103 (protokols Nr.4, 15.§) “Par grozījumiem Jēkabpils pilsētas domes 13.02.2020. lēmumā Nr.73 “Par nekustamā īpašuma pārņemšanu īpašumā bez atlīdzības”, ar kuru nolemts nekustamo īpašumu izmantot, lai īstenotu  likuma "Par pašvaldībām" 15. panta pirmās daļas 9. punktā noteikto pašvaldības autonomo funkciju – palīdzības sniegšanai iedzīvotājiem dzīvokļa jautājumu risināšanā. Īpašuma izmantošana minētajai funkcijai noteikta arī Ministru kabineta 2022. gada 17. maija rīkojuma Nr. 328 "Par valstij piekrītošā nekustamā īpašuma Viestura ielā 44, Jēkabpilī,  nodošanu Jēkabpils novada pašvaldības īpašumā" 1.punktā.
Lūdzam papildināt atzinumu norādot, kā pašvaldība kopš 2022.gada ir izmantojusi nekustamo īpašumu rīkojumā noteiktajai funkcijai, kādi ieguldījumi ir veikti utt. 
Piedāvātā redakcija
-
	Ņemts vērā
Tiesību akta projekta anotācija papildināta ar informāciju, ka pašvaldība nekustamo īpašumu nav izmantojusi rīkojumā noteiktajai funkcijai, ņemot vērā, ka būves virszemes daļa jau bija demontēta, kā arī pašvaldība nav veikusi ieguldījumus attiecīgajā nekustamajā īpašumā.  
	Anotācija (ex-ante)
1.3. Pašreizējā situācija, problēmas un risinājumi

	3.
	Rīkojuma konsolidētā versija
1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Jēkabpils novada pašvaldības īpašumā valstij piekrītošo nekustamo īpašumu (nekustamā īpašuma kadastra Nr. 5601 002 2754) –  zemes vienību (zemes vienības kadastra apzīmējums 5601 002 2754) un būvi (būves kadastra apzīmējums 5601 002 2754 001) – Viestura ielā 44, Jēkabpilī (turpmāk – nekustamais īpašums), lai saskaņā ar Pašvaldību likuma 4. panta pirmās daļas 2. punktu to izmantotu pašvaldības autonomās funkcijas īstenošanai – gādāt par pašvaldības administratīvās teritorijas labiekārtošanu un sanitāro tīrību.
	Priekšlikums (FM - 31.08.2026.)
Ievērojot, ka īpašums ir nodots pašvaldībai konkrētai funkcijai, aicinām izvērtēt iespēju norādīt rīkojumā, ka pēc būves nojaukšanas nekustamais īpašums tiks izmantots pašvaldību funkcijām, norādot vispārīgo atsauci uz Pašvaldību likuma 4. panta pirmo daļu.
Piedāvātā redakcija
-
	Ņemts vērā
Priekšlikums izvērtēts. Tiesību akta projekta redakcija nav mainīta, ņemot vērā Publiskas personas mantas atsavināšanas likuma 42. panta pirmajā daļā noteikto, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Lemjot par valsts nekustamā īpašuma nodošanu bez atlīdzības atvasinātai publiskai personai (tajā skaitā pašvaldībai), tiek vērtētas konkrētās autonomās funkcijas, kādām valsts nekustamo īpašumu ir plānots izmantot, tajā skaitā vērtējot arī komercdarbības atbalsta kontroles aspektus (skat. "Par Augšdaugavas novada pašvaldības rīcību", Projekta ID
26-TA-900).
	Rīkojuma konsolidētā versija
1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Jēkabpils novada pašvaldības īpašumā valstij piekrītošo nekustamo īpašumu (nekustamā īpašuma kadastra Nr. 5601 002 2754) –  zemes vienību (zemes vienības kadastra apzīmējums 5601 002 2754) un būvi (būves kadastra apzīmējums 5601 002 2754 001) – Viestura ielā 44, Jēkabpilī (turpmāk – nekustamais īpašums), lai saskaņā ar Pašvaldību likuma 4. panta pirmās daļas 2. punktu to izmantotu pašvaldības autonomās funkcijas īstenošanai – gādāt par pašvaldības administratīvās teritorijas labiekārtošanu un sanitāro tīrību.



